लक्षद्वीप अरब सागर के बीच फैला 36 द्वीपों का समूह है जो प्राकृतिक परिदृश्य, रेतीले समुद्र तटों, और नीले पानी के लिए प्रसिद्ध है। समुद्र के किनारे बहती हवाएं और सुहावना मौसम लक्षद्वीप को खास बनाता है। पर्यटक लक्षद्वीप में समुद्रीय तटों पर मनोरंजन करने साथ ही पानी में खेल का आनंद उठाने के लिए जाते है साथ ही समुद्री भोजन का स्वाद लाजवाब है। नव विवाहित जोड़ों के लिए हनीमून के तौर पर लक्षद्वीप आकर्षक पर्यटन स्थलों की सूची में शामिल है।